Jon Bernthal Kembali Dalam The Walking Dead
Aktor Jon Bernthal disahkan akan kembali dalam siri televisyen The Walking Dead musim hadapan dengan membawakan watak asalnya Shane Walsh. Sebelum ini, aktor tersebut dilaporkan kelihatan di set penggambaran siri televisyen tersebut bersama-sama pelakon utama The Walking Dead, Andrew Lincoln dan Norman Reedus. Menurut laporan dari Comingsoon.net, Jon Bernthal akan berlakon sekurang-kurangnya satu episod samada dalam babak flashback atau melibatkan babak halusinasi. Watak Shane Walsh ditamatkan pada musim ketiga dalam episod “Made to Suffer” selepas dibunuh oleh Rick Grimes semasa hidup dan dibunuh oleh Carl Grimes semasa menjadi zombi. The Walking Dead dibintangi oleh pelakon Andrew Lincoln, Norman Reedus, Lauren Cohan, Chandler Riggs, Danai Gurira, Melissa McBride, Lennie James, Alanna Masterson, Josh McDermitt, Christian Serratos, Seth Gilliam, Ross Marquand, Austin Amelio, Tom Payne, Xander Berkeley, Khary Payton, serta Jeffrey Dean Morgan dan dijangka musim kesembilan siri televisyen tersebut akan ditayangkan pada pertengahan Oktober tahun ini.